এপ্রিলে বৈঠকে বসতে চলেছেন মোদি-ইউনুস!

ওয়েব ডেস্ক: ৪ এপ্রিল ব্যাংককে অনুষ্ঠিত হতে চলেছে বে অফ বেঙ্গল ইনিশিয়েটিভ ফর মাল্টি সেক্টোরাল টেকনিক্যাল অ্যান্ড ইকনোমিক কো-অপারেশন অর্থাৎ বিমস্টেকের। আর এই বৈঠকের সদস্য দেশগুলির মধ্যে রয়েছে ভারত, বাংলাদেশ, নেপাল, ভুটান, মায়ানমার, শ্রীলঙ্কা ও থাইল্যান্ড। প্রত্যেকবারের মত এবারও ভারতের তরফ থেকে সেই বৈঠকে প্রতিনিধিত্ব করবেন প্রধানমন্ত্রী নরেন্দ্র মোদি। এবং এবছর এই বৈঠকে বাংলাদেশ থেকে প্রতিনিধিত্ব করতে চলেছেন বাংলাদেশের অন্তর্বর্তী সরকারের প্রধান মহম্মদ ইউনুস। আর সেখানেই দখা হতে চলেছে মোদি এবং ইউনুসের।

আরও পড়ুন: উদ্ধার মাধ্যমিক পরীক্ষার্থীর ঝুলন্ত দেহ! এলাকায় চাঞ্চল্য

শুধুমাত্র তাই নয়, বিমস্টেকের মহাসচিব ইন্দ্র মনি মঙ্গলবার এই বিষয়ে ঢাকায় জানান, মুখোমুখি হতে চলেছে ভারত এবং বাংলাদেশের দুই প্রতিনিধি। শুধুতাই নয়, মোদি এবং ইউনুসের মধ্যে হতে পারে আলাদা বৈঠকও। বৈঠকের সম্ভাবনার কথা জানানো হয়েছে বাংলাদেশের পররাষ্ট্র উপদেষ্টা তৌহিদ হোসেনও।

উল্লেখ্য, বাংলাদেশের উত্তাল পরিস্থিতির কারণে গত বছরের অগাস্ট মাসে নিজের পদ থেকে পদত্যাগ করেন শেখ হাসিনা। ছাত্র আন্দোলনের জেরে দেশ ছাড়তেও বাধ্য হন তিনি। আর তারপরেই বাংলাদেশে অন্তর্বর্তী ইউনুস সরকার নিজের আধিপত্য কায়েম করে। জানা যাচ্ছে, দুজনের মধ্যে বাংলাদেশের অস্থির পরিস্থিতি, সংখ্যালঘুদের উপর অত্যাচার এবং নিপীড়ন ইস্যুতে দুই দেশ প্রধানের মধ্যে হতে পারে বৈঠক। পাশাপাশি বৈঠকে উঠতে পারে বাংলাদেশের জঙ্গি ইস্যুও।

দেখুন অন্য খবর